Forever &amp; Always (בעברית: לְעוֹלָם &amp; לְתָמִיד או לְעוֹלְמֵי עַד) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, "Fearless" (2008). השיר התווסף לאלבום רגע לפני שהונפק. "Forever &amp; Always" נכתב והופק על ידי סוויפט, והופק על ידי נייתן צ'פמן. הוא שיר פופ רוק עם מילים על מערכת יחסים שהתפרקה. המבקרים ראו את השיר קליט אך בסיסי, והרגישו שהוא מהווה את התקדים לשירי הסימן המסחרי של סוויפט בנוגע למערכות יחסים שהתפרקו. אף על פי שלא הופץ כסינגל, "Forever &amp; Always" הגיע בשיאו ל-40 העליונים במצעד הבילבורד הוט 100 ובקנדה הוט 100, וקיבל את תואר הפלטינה על ידי איגוד תעשיית ההקלטות האמריקאי (RIAA).
רקע וכתיבה.
בהשראת הפרידה שלה מהזמר האמריקאי, ג'ו ג'ונאס, סוויפט כתבה והקליטה במהירות את השיר ברגע האחרון עבור אלבומה, "Fearless". כפי שסוויפט הסבירה בריאיון אודות הרצועות מהאלבום, "Forever &amp; Always" נכתב על גבר בחייה שהיא יכלה לראות "מתרחק ממנה לאט לאט" ועל הבלבול שחשה בהתמודדות עם מערכת יחסים מתפוררת שכזו. בריאיון לרולינג סטון, סוויפט תיארה את התפרקותה של מערכת היחסים ההיא כחוויה "ממש דרמטית ומטורפת" שהיא "[צריכה] לטפל בה" באמצעות המוזיקה שלה. היא הפצירה בפני מייסד ונשיא חברת התקליטים ביג משין רקורדס, סקוט בורצ'טה, לאפשר לה לכלול את השיר באלבום, יום לפני שהגרסה הסופית שלו הונפקה.
ג'ונאס התייחס לשיר בריאיון של מגזין "Seventeen", שפורסם ביוני 2009. כשדיבר עליו, הוא אמר שלא הפריע לו שסוויפט כתבה שיר על מערכת היחסים שלהם. "זה מחמיא", אמר ג'ונאס. "זה תמיד נחמד לשמוע את הצד השני בסיפור". בשנת 2009, סוויפט הקליטה מחדש את השיר כבלדה אקוסטית עבור מהדורת הפלטינה של "Fearless". שם הגרסה נקרא, "".
הרכב וביקורת.
ב-"Forever &amp; Always", סוויפט מדברת על מערכת היחסים שלה עם בן זוגה, שעדיין "לא התקשר" אף על פי שבשלב מוקדם יותר במערכת היחסים שלהם, הוא הכריז שהם יהיו ביחד "לעולמי עד". זהו שיר פופ רוק הכולל שימוש בכלי נגינה הקשורים למוזיקת קאנטרי, כדוגמת כינורות וגיטרות. בדומה לשירים אחרים ב-"Fearless", "Forever &amp; Always" מתאר את התפיסה של סוויפט לגבי יחסים רומנטיים כנערה מתבגרת, שמכנה את בן זוגה לשעבר כ"ילד קטן ומפוחד". לעומת זאת, בניגוד לחלק רב מ-"Fearless", השיר אינו משלב דימויים הלקוחים מהאגדות, אלא מתמקד בשיברון לב בחיים האמיתיים.
ג'יימס א. פרון, אקדמאי העוסק במוזיקה, החמיא להפקה הידידותית לרדיו של השיר, אך הרגיש שהוא "בסיס ומסחרי מדי" בשביל זמרת-יוצרת. ג'ניפר קישין ארמסטרונג מבילבורד, ציינה שכתיבת השירים של סוויפט ב-"Forever &amp; Always" מרמזת על השירים הבאים שלה על נקמה ובוז לבני זוג לשעבר. נייט ג'ונס מ-"Vulture" הסכים, וטען שהשיר נכתב בהשראת ג'ו ג'ונאס. במשך, הוסיף שהשיר הציג את כישורי כתיבת השירים המסחריים של סוויפט אודות רומנטיקה כושלת. ברולינג סטון הוא דורג במקום ה-101 ברשימת "כל 206 השירים של טיילור סוויפט, לפי דירוג".
הופעות חיות.
סוויפט ביצעה את "Forever &amp; Always", יחד עם "Love Story", בסאטרדיי נייט לייב ב-10 בינואר 2009, ובסיבוב ההופעות "Fearless Tour" שהתקיים בין 2009–2010. היא גם ביצעה את "Forever &amp; Always" במהלך ערב השנה החדשה של דיק קלארק שהתקיים בשנת 2009; הוא בוצע בשילוב השירים "Picture to Burn", "Love Story" ו-"Change" כמחרוזת.
"Forever &amp; Always" בוצע באופן קבוע ברשימת השירים של סיבוב ההופעות הראשון של סוויפט, "Fearless Tour". במהלך ההופעה ב-22 במרץ 2013 בשארלוט, שהתקיימה במסגרת "The Red Tour", ביצעה סוויפט את "Forever &amp; Always" במקום "I Almost Do". היא ביצעה אותו שוב ב-15 בספטמבר 2018, במקום "All Too Well", במהלך ההופעה באינדיאנפוליס "Reputation Stadium Tour".
(בעברית: לְעוֹלְמֵי עַד (גרסתה של טיילור)) היא גרסת ההקלטה החוזרת של "Forever &amp; Always" של הזמרת-יוצרת האמריקאית טיילור סוויפט. השיר נכתב על ידי סוויפט והופק על ידי סוויפט וכריסטופר רו. הוא יצא לאור ב-9 באפריל 2021, על ידי חברת התקליטים ריפבליק רקורדס, כרצועה ה-11 ב-""; הקלטה חוזרת של אלבומה "Fearless", משנת 2008. קליפ המילים הרשמי של "" הועלה ליוטיוב ב-30 באפריל 2021.
יצחק מוינה
Sparks Fly
Sparks Fly (בעברית: נִיצוֹצוֹת עָפִים) הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, "Speak Now". סוויפט כתבה את השיר כשהייתה בת 16, בטרם צאת סינגל הבכורה שלה "Tim McGraw", בשנת 2006. לאחר שביצעה את השיר בהופעה בשנת 2007, "Sparks Fly" זכה לפופולריות בקרב המעריצים של סוויפט. בזמן הפקת האלבום "Speak Now", קיבלה סוויפט בקשות ממעריצים לכלול את השיר באלבום. השיר הופק על ידי סוויפט ונייתן צ'פמן, ונשלח לרדיו הקאנטרי של ארצות הברית דרך חברת ההקלטות ביג משין רקורדס ב-18 ביולי 2011, כסינגל החמישי מהאלבום. השיר היה זמין לרכישה בגרסת CD בחנות הרשמית של סוויפט לזמן מוגבל, ב-10 באוגוסט 2011.
"Sparks Fly" זכה בעיקר לביקורות חיוביות ממבקרי המוזיקה, ששיבחו את על הקצב החיובי שלו. אחרים שיבחו את כתיבתה של סוויפט, וטענו כי השיר הוא שילוב בין קאנטרי לפופ. לאחר יציאתו של "Speak Now", השיר נחת במקום ה-17 במצעד הבילבורד הוט 100 בארצות הברית, ובמקום ה-28 בקנדה הוט 100, הודות להצלחתו המסחרית. לאחר שיצא השיר כסינגל, הוא נכנס מחדש לבילבורד הוט 100 האמריקאי במקום 84. בנוסף, הגיע השיר למקום הראשון במצעד שירי הקאנטרי, והוסמך לתואר פלטינה על ידי איגוד תעשיית ההקלטות האמריקאי (RIAA), לאחר שנמכרו 1,000,000 עותקים. "Sparks Fly" שימש כשיר הפתיחה לסיבוב ההופעות "Speak Now World Tour", שנערך בין השנים 2011–2012. הקליפ הנלווה לשיר בנוי מקטעים של הופעות שונות במהלך סיבוב ההופעות.
רקע וכתיבה.
השיר נכתב על ידי טיילור סוויפט לבדה, והופק על ידה ועל ידי נייתן צ'פמן. השיר הוא שיר בסגנון הקאנטרי-פופ, המשלב בתוכו גם את סגנון הפופ רוק. את השיר ביצעה סוויפט במהלך סיבוב ההופעות השני שלה, "Speak Now World Tour".
כמו כן, זכה השיר בפרסי בחירת הנוער בקטגוריית "בחירת מוזיקה – שיר קאנטרי".
וידאו קליפ.
הווידאו קליפ המלא שיצא עבור השיר בוים על ידי כריסטיאן למב, והועלה לערוץ היוטיוב של טיילור סוויפט ב-11 באוגוסט 2011. בדומה לקליפ של "Fearless", הקליפ מכיל בתוכו קטעים מתוך מופעים שונים של סוויפט.
נכון לינואר 2022, מונה הצפיות של הקליפ עומד על כ-81 מיליון צפיות.
ביקורת.
כלפי השיר הופנו ביקורות חיוביות, תוך שברולינג סטון הוא דורג במקום ה-41 ברשימת "כל 206 השירים של טיילור סוויפט, לפי דירוג".
Ours (בעברית: שֶׁלָנוּ) הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, "". השיר יצא לאור ב-22 בנובמבר 2011, על ידי חברת התקליטים ביג משין רקורדס, כסינגל השישי והאחרון מתוך האלבום.
השיר הגיע למקום הראשון במצעד שירי הקאנטרי, וה-13 במצעד הבילבורד הוט 100.
רקע וכתיבה.
השיר נכתב על ידי טיילור סוויפט לבדה, והופק על ידה ועל ידי נייתן צ'פמן. השיר הוא שיר בסגנון הקאנטרי. את השיר ביצעה סוויפט במהלך סיבוב ההופעות השני שלה, "Speak Now World Tour". בנוסף לכך, הוא נכלל באלבום ההופעה, "Speak Now World Tour – Live".
כמו כן, זכה השיר בפרס ה-BMI בטקס שהתקיים בשנת 2013.
וידאו קליפ.
הווידאו קליפ המלא שיצא עבור השיר בוים על ידי דקלן וייטבלום, והועלה לערוץ היוטיוב של טיילור סוויפט ב-6 בדצמבר 2011. הפרימיירה של הקליפ הייתה ב-2 בדצמבר באותה השנה, בחסות . סוויפט בעצמה הגתה את הרעיון לקליפ ולקונספט שלו. היא דיברה על כך בריאיון.
נכון לאפריל 2019, מונה הצפיות של הקליפ עומד על כ-83 מיליון צפיות.
ביקורת.
כלפי השיר הופנו ביקורות חיוביות, תוך שברולינג סטון הוא דורג במקום ה-27 ברשימת "כל 206 השירים של טיילור סוויפט, לפי דירוג".
Mine (בעברית: שֶׁלִּי) הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, "Speak Now". השיר יצא לאור ב-4 באוגוסט 2010, על ידי חברת התקליטים ביג משין רקורדס, כסינגל הראשון מתוך האלבום.
השיר הגיע למקום השני במצעד שירי הקאנטרי, והשלישי במצעד הבילבורד הוט 100.
רקע וכתיבה.
השיר נכתב על ידי טיילור סוויפט לבדה, והופק על ידה ועל ידי נייתן צ'פמן. השיר הוא שיר בסגנון הפוואר פופ והקאנטרי-פופ. את השיר ביצעה סוויפט במהלך סיבוב ההופעות השני שלה, "Speak Now World Tour". הוא אף נכלל באלבום ההופעה, "Speak Now World Tour – Live".
כמו כן, זכה השיר בשני פרסי BMI (קאנטרי), פרס BMI (פופ), ופרס CMT.
וידאו קליפ.
פיתוח והוצאה.